Коммунистийн оьмарехь юкъараллехь дин хааро дарже кхача аьтто ца бора, я бахам вовшахтоха гIо а ца дора. Амма и пачхьалкх йоьхначул тIаьхьа, дерриг хийцаделира: маршо елира муьлхха а дин лело а, Iамо а. Динца яьлла маршо чIогIа эвсара хилира Нохчийчохь. Динх а лортIехь кхеташ боцчу нохчашна цIаьххьана бевзира салафиташ а, вахабиташ а олу нах. Церан могIаршка хIиттира дуккха а нохчий кегийнах. Царна реза берш, боцурш а бара Нохчийчохь, иштта уьш а бара нохчашлахь лела ламасташ а, цхьадолу гIиллакхаш а, динца догIуш дац бохуш, уьш емалдеш.